ಶಾರುಖ್ ಖಾನ್ ಮನೆಯಲ್ಲಿ ಆಗಂತುಕರು : ಎಂಟು ಗಂಟೆ ಮಾಡಿದ್ದೇನು?

ಬಾಲಿವುಡ್ ಖ್ಯಾತ ನಟ ಶಾರುಖ್ ಖಾನ್ (Shah Rukh Khan) ನಿವಾಸದಲ್ಲಿ ಹೈಡ್ರಾಮಾ ನಡೆದಿದೆ. ಅಭಿಮಾನಿ ಹೆಸರಿನ ಇಬ್ಬರು ಆಗಂತುಕರು ಮಧ್ಯರಾತ್ರಿ ಮನೆ ಪ್ರವೇಶಿಸಿ ಎಂಟುಗಂಟೆಗಳ ಕಾಲ ಅವರ ಮೇಕಪ್ ರೂಮ್ ನಲ್ಲಿ ಕಳೆದಿದ್ದಾರೆ. ಅವರನ್ನು ಕಂಡು ಸ್ವತಃ ಶಾರುಖ್ ಖಾನ್ ಬೆಚ್ಚಿಬಿದ್ದಿದ್ದಾರೆ. ರಾತ್ರಿ ಮೂರು ಗಂಟೆಗೆ ಅವರು ಮನೆಯ ಕಾಂಪೌಂಡ್ ಹಾರಿಕೊಂಡು ಮನೆ ಪ್ರವೇಶಿಸಿದ್ದರು ಎಂದು ಹೇಳಲಾಗುತ್ತಿದೆ.

ಮುಂಬೈನ (Mumbai) ಬಾಂದ್ರಾದಲ್ಲಿರುವ ಶಾರುಖ್ ಅವರ ಮನ್ನತ್ (Mannat) ಮನೆಗೆ ಸಾಕಷ್ಟು ಸೆಕ್ಯೂರಿಟಿ ಇದ್ದರೂ, ಇಬ್ಬರು ವ್ಯಕ್ತಿಗಳು ಮನೆಯನ್ನು ಹೇಗೆ ಪ್ರವೇಶ ಮಾಡಿದರು ಎನ್ನುವ ಆತಂಕ ಎದುರಾಗಿದೆ. ಪೊಲೀಸರು ನೀಡಿದ ಮಾಹಿತಿ ಪ್ರಕಾರ ಅವರಿಬ್ಬರೂ ಮಧ್ಯರಾತ್ರಿ 3 ಗಂಟೆಗೆ ಮನೆ ಪ್ರವೇಶ ಮಾಡಿ, ಬೆಳಗ್ಗೆ 10.30ರವರೆಗೂ ಅಲ್ಲಿಯೇ ಇದ್ದರು. ಮೇಕಪ್ ರೂಮ್ ಗೆ ಬಂದ ಶಾರುಖ್ ಅವರನ್ನು ನೋಡಿ ಗಾಬರಿ ಆಗಿದ್ದರು. ಇದನ್ನೂ ಓದಿ: ತಂದೆಯ ಲೈಂಗಿಕ ದೌರ್ಜನ್ಯದ ಬಗ್ಗೆ ಮಾತನಾಡಿದ್ದಕ್ಕೆ ಖುಷ್ಬೂಗೆ ನೆಟ್ಟಿಗರಿಂದ ಕ್ಲಾಸ್

ಕೂಡಲೇ ಶಾರುಖ್ ಮನೆಯ ಸಿಬ್ಬಂದಿ ಪೊಲೀಸರಿಗೆ ಮಾಹಿತಿ ನೀಡಿದ್ದಾರೆ. ಮುಂಬೈ ಪೊಲೀಸರು ಅವರನ್ನು ಬಂಧಿಸಿ, ಎಫ್.ಐ.ಆರ್ ದಾಖಲಿಸಿದ್ದಾರೆ. ಆ ಇಬ್ಬರೂ ಯುವಕರು ಶಾರುಖ್ ಅಭಿಮಾನಿಗಳು ಎಂದು ಹೇಳಲಾಗುತ್ತಿದೆ. ಗುಜರಾತ್ ನ ಭರೂಚ್ (Bharuch) ಗ್ರಾಮದಿಂದ ಬಂದಿರುವುದಾಗಿ ತಿಳಿಸಿದ್ದಾರೆ. ನಟನಿಗೆ ಸರ್ಪೈಸ್ ನೀಡುವುದಕ್ಕೆ ಹಾಗೆ ಮಾಡಿರುವುದಾಗಿ ಪೊಲೀಸರಿಗೆ ಮಾಹಿತಿ ನೀಡಿದ್ದಾರೆ.

ಶಾರುಖ್ ಖಾನ್ ಮನೆ ಅದೊಂದು ದೊಡ್ಡ ಬಂಗಲೆ. ಹಲವು ಕೊಠಡಿಗಳನ್ನು ಅದು ಹೊಂದಿದೆ. ಆಮನೆಯಲ್ಲಿ ಸ್ಟುಡಿಯೋ, ಮೇಕಪ್ ರೂಮ್, ಆಫೀಸ್ ಸೇರಿದಂತೆ ಚಿತ್ರೀಕರಣಕ್ಕೆ ಸಂಬಂಧಿಸಿದ ಹಲವು ಚಟುವಟಿಕೆಗಳು ಕೂಡ ನಡೆಯುತ್ತವೆ ಎಂದು ಹೇಳಲಾಗುತ್ತಿದೆ.